wannaphong/clean_thaiwikipedia huggingface dataset:
# แสตมป์ตัวอย่าง
แสตมป์ตัวอย่าง (อังกฤษ: postage stamp specimen) คือแสตมป์ที่จัดทำขึ้นมามีเพื่อเป็นตัวอย่าง ไม่สามารถใช้จริงเป็นค่าไปรษณีย์ อาจทำโดยหน่วยงานไปรษณีย์ หรือโรงพิมพ์ที่พิมพ์แสตมป์ก็ได้

วัตถุประสงค์ที่จัดทำแสตมป์ตัวอย่าง เช่น
 เป็นตัวอย่างที่ไปรษณีย์ประเทศที่ออกแสตมป์ ส่งให้กับประเทศสมาชิกสหภาพสากลไปรษณีย์ เพื่อแสดงว่าเป็นแสตมป์ที่ถูกต้อง ใช้เป็นค่าไปรษณีย์ได้
 เป็นตัวอย่างที่ไปรษณีย์ ส่งให้กับสื่อมวลชน เพื่อการประชาสัมพันธ์แสตมป์ชุดใหม่
 เป็นตัวอย่างที่โรงพิมพ์แสตมป์ ทำขึ้นเพื่อโชวผลงานของตัวเอง สำหรับไปประมูลงานพิมพ์แสตมป์กับไปรษณีย์ประเทศต่าง ๆ

แสตมป์ตัวอย่างจะมีข้อความเช่น คำว่า SPECIMEN (หรือ ULTRAMAR กรณีของประเทศโปรตุเกสและอาณานิคม) พิมพ์บนดวงแสตมป์เพื่อป้องกันการใช้งาน ปกติราคาของแสตมป์ตัวอย่างมักสวนทางกับราคาแสตมป์จริง กล่าวคือถ้าแสตมป์หายากและมีราคาสูงมาก แสตมป์ตัวอย่างก็มักมีราคาต่ำกว่า (เพราะมีไปรษณีย์สมาชิกสหภาพสากลไปรษณีย์หลายแห่งนำตัวอย่างเก่า ๆ ออกมาประมูลขาย) แต่ถ้าแสตมป์มีราคาต่ำ แสตมป์ตัวอย่างก็มักมีราคาสูงกว่า (เพราะมีจำนวนน้อย)

สแตมป์ตัวอย่าง
# แสตมป์ต้นแบบ
right|thumb|120px|แสตมป์ต้นแบบรูปช้าง
แสตมป์ต้นแบบ คือต้นแบบจากขั้นตอนต่าง ๆ ก่อนที่จะพิมพ์ออกมาเป็นแสตมป์จริง ในภาษาอังกฤษแยกเป็นสองคำ คือ essay ใช้เรียกต้นแบบที่ถูกปฏิเสธ กับ proof ใช้เรียกต้นแบบซึ่งท้ายสุดแล้วได้พิมพ์ออกเป็นแสตมป์จริง

แสตมป์ต้นแบบมีอยู่หลายรูปแบบ ซึ่งอาจจะพิมพ์จากแบบในขั้นตอนต่าง ๆ ของการพิมพ์แสตมป์ ตั้งแต่ตอนปั้นแบบปูนหรือแกะสลักแบบโลหะต้นแบบเพียงดวงเดียว คัดลอกต้นแบบดวงเดียวลงตำแหน่งต่าง ๆ ในแผ่นบนแท่นพิมพ์ การแก้ไขตกแต่งแท่นพิมพ์ ทดสอบการพิมพ์ด้วยสีต่าง ๆ จนถึงกระบวนการทดลองพิมพ์ขั้นสุดท้าย

แสตมป์ต้นแบบมักมีรายละเอียดหลายอย่างซึ่งแตกต่างจากแสตมป์ธรรมดา เช่น มีลวดลายไม่เหมือนกัน มีสีต่างจากแสตมป์จริง มีเฉพาะบางส่วนของแสตมป์ พิมพ์บนกระดาษธรรมดาที่ไม่มีลายน้ำหรือกาว ไม่มีการปรุรู มีการเจาะรูทำสัญลักษณ์เอาไว้ เป็นต้น

แสตมป์ต้นแบบมักมีราคาสูงกว่าแสตมป์จริง

แสตมป์ต้นแบบที่ถูกปฏิเสธ ที่เป็นที่รู้จักมากสุดของไทยคือ แสตมป์ต้นแบบรูปช้าง (Elephant Essay) ออกแบบเพื่อเป็นแสตมป์ชุดแรกของไทยแต่แบบที่ได้รักการคัดเลือกใช้พิมพ์จริง ปรากฏเป็นแสตมป์ชุดที่หนึ่ง หรือ ชุดโสฬศ

ต้นบแบ
# จอมทอง
จอมทอง อาจหมายถึง

 การปกครอง
เขตจอมทอง กรุงเทพมหานคร
แขวงจอมทอง เขตจอมทอง
อำเภอจอมทอง จังหวัดเชียงใหม่
ตำบลจอมทอง อำเภอเมืองพิษณุโลก จังหวัดพิษณุโลก
 เทศบาลตำบลจอมทอง
 เทศบาลตำบลจอมทอง อำเภอจอมทอง จังหวัดเชียงใหม่
 เทศบาลตำบลจอมทอง อำเภอศรีบุญเรือง จังหวัดหนองบัวลำภู

 ศาสนสถาน
วัดพระธาตุศรีจอมทองวรวิหาร
วัดพระธาตุดอยจอมทอง
วัดพระธาตุจอมทอง (จังหวัดเชียงราย)
วัดจอมทอง (จังหวัดนครศรีธรรมราช)
วัดราชโอรสารามราชวรวิหาร (วัดจอมทอง)

 คมนาคม
ป้ายหยุดรถไฟจอมทอง
แยกจอมทอง
สถานีจอมทอง

 บุคคล
จอมทอง ชูวัฒนะ

 อื่น ๆ
พระที่นั่งจอมทอง  พระที่นั่งในเขตพระราชวังโบราณ อยุธยา
มหาวิทยาลัยเทคโนโลยีราชมงคลล้านนา (จอมทอง)
โรงเรียนจอมทอง จังหวัดเชียงใหม่
# เอฟเฟกต์
เอฟเฟ็กต์ (effect) เป็นคำทับศัพท์จากภาษาอังกฤษ สามารถหมายถึง
ซาวด์เอฟเฟ็กต์ (sound effect) คือศิลปะในการทำเสียงพิเศษดึงดูดความสนใจ ในงาน ภาพยนตร์ และสื่ออื่นๆ 
 เอฟเฟ็กต์พีดัล (effects pedal) เป็นสิ่งที่ใช้เปลี่ยนแปลงเสียงของเครื่องดนตรีให้ไพเราะขึ้นในงาน ดนตรี  
 สเปเชียลเอฟเฟ็กต์ (special effect)
# สมุทรสงคราม (แก้ความกำกวม)
สมุทรสงคราม อาจหมายถึง:
จังหวัดสมุทรสงคราม
อำเภอเมืองสมุทรสงคราม
เทศบาลเมืองสมุทรสงคราม
# ฉะเชิงเทรา (แก้ความกำกวม)
ฉะเชิงเทรา อาจหมายถึง:
 จังหวัดฉะเชิงเทรา
 อำเภอเมืองฉะเชิงเทรา
 เทศบาลเมืองฉะเชิงเทรา
 สโมสรฟุตบอลฉะเชิงเทรา
 สถานีรถไฟชุมทางฉะเชิงเทรา
# สมุทรสาคร (แก้ความกำกวม)
สมุทรสาคร อาจหมายถึง:
จังหวัดสมุทรสาคร
อำเภอเมืองสมุทรสาคร
เทศบาลนครสมุทรสาคร
 ธวัชชัย สมุทรสาคร
# เพชรบุรี (แก้ความกำกวม)
เพชรบุรี อาจหมายถึง:
จังหวัดเพชรบุรี
อำเภอเมืองเพชรบุรี
เทศบาลเมืองเพชรบุรี
แม่น้ำเพชรบุรี
ถนนเพชรบุรี
โรงเรียนเพชรบุรี
สโมสรฟุตบอลเพชรบุรี
สถานีรถไฟเพชรบุรี
สถานีเพชรบุรี (รถไฟฟ้ามหานคร)
วัดเพชรบุรี อำเภอปราสาท จังหวัดสุรินทร์
# ดุสิต (แก้ความกำกวม)
ดุสิต อาจหมายถึง
 ดุสิต สวรรค์ชั้นที่ 4 ในฉกามาพจร
 ท้าวสันดุสิต จอมเทพแห่งสวรรค์ชั้นดุสิต

 การปกครอง
 เขตดุสิต กรุงเทพมหานคร
 แขวงดุสิต เขตดุสิต
 ตำบลดุสิต อำเภอถ้ำพรรณรา จังหวัดนครศรีธรรมราช

 สถาบันการศึกษา
 มหาวิทยาลัยสวนดุสิต
 วิทยาลัยเทคนิคดุสิต สถาบันการอาชีวศึกษากรุงเทพมหานคร
 โรงเรียนช่างก่อสร้างดุสิต
 วิทยาลัยดุสิตธานี

 บุคคล
 ดุสิต ศิริวรรณ
 ดุสิต รังคสิริ
 ดุสิต เฉลิมแสน
 ดุสิต โสภิตชา
 เจ้าแม่วัดดุสิต
 อัศวิน ศ.ดุสิต
 เศก ดุสิต นามปากกาของ เริงชัย ประภาษานนท์

 อื่น ๆ
 พระราชวังดุสิต
 พระที่นั่งดุสิตมหาปราสาท ในพระบรมมหาราชวัง
 พระที่นั่งดุสิตสวรรค์ธัญญมหาปราสาท ในพระราชวังพระนารายณ์ราชนิเวศน์
 วัดเบญจมบพิตรดุสิตวนารามราชวรวิหาร
 สวนสัตว์ดุสิต
 ดุสิตธานี เมืองจำลองซึ่งพระบาทสมเด็จพระมงกุฎเกล้าเจ้าอยู่หัวทรงตั้งขึ้นเมื่อ พ.ศ. 2461 ที่บริเวณพระที่นั่งอัมพรสถาน 
 เครือดุสิตธานี
 ดุสิต เซ็นทรัล พาร์ค โครงการพื้นที่พาณิชยกรรมแบบประสม โดยความร่วมมือของเครือดุสิตธานี และเซ็นทรัลพัฒนา ตั้งอยู่บริเวณหัวมุมถนนสีลมตัดกับถนนพระรามที่ 4 ตรงข้ามกับสวนลุมพินี
 กรุงเทพดุสิตเวชการ
 สโมสรวอลเลย์บอลทรีบรอดแบนด์ นครนนท์–สวนดุสิต
# ชัยนาท (แก้ความกำกวม)
ชัยนาท อาจหมายถึง
 จังหวัดชัยนาท
 อำเภอเมืองชัยนาท
 เทศบาลเมืองชัยนาท
 สมเด็จพระเจ้าบรมวงศ์เธอ พระองค์เจ้ารังสิตประยูรศักดิ์ กรมพระยาชัยนาทนเรนทร พระราชโอรสในรัชกาลที่ 5
 เมืองชัยนาทโบราณ ปัจจุบันคือ จังหวัดพิษณุโลก
# คนจากุโมโนงาตาริชู
คนจากุโมโนงาตาริชู  เป็นหนังสือที่รวบรวมผลงานเรื่องเล่ามุขปาฐะที่น่าสนใจเกี่ยวกับประวัติศาสตร์ประเทศญี่ปุ่นมากมายกว่าพันเรื่อง ที่เขียนในยุคเฮอัน (พ.ศ. 1337- 1735) โดยมีทั้งหมด 31 เล่ม ซึ่งในปัจจุบันเหลืออยู่เพียง 28 เล่ม เนื้อเรื่องจะเกี่ยวกับศาสนา และ นิยายจาก อินเดีย จีน และญี่ปุ่น

ในปัจจุบันยังไม่สามารถสรุปได้ว่าใครเป็นผู้แต่งหนังสือชุดนี้ แต่มีหลายบุคคลเชื่อว่าแต่งโดยมินาโมโตะ โนะ ทาคาคุนิ (Minamoto no Takakuni) หรืออาจจะเป็นนักบวชพุทธที่ชื่อว่า โทะบะเนะ โซโจ (Tobane Sōjō) ที่อาศัยระหว่างเมืองเกียวโตและเมืองนาราในช่วงปลายยุคเฮอัน อะคุตากาวา ริวโนะสุเกะ นักเขียนในยุคปัจจุบันได้ดัดแปลงเนื้อเรื่องจากหนังสือมา แต่งเรื่องราโชมอน ในปี พ.ศ. 2458 (ค.ศ. 1915)

ชื่อเต็มของชุดหนังสือนี้ "คอนจาคุโมโนกาตาริชู" ซึ่งรู้จักกันในชื่อ คอนจาคุโมโนกาตาริ โดยคำว่า "ชู" หมายถึง ชุดหนังสือ
# คอนกรีตเสริมแรง
คอนกรีตเสริมแรง (reinforced concrete หรือ ferro concrete) คือ คอนกรีตที่มีการเพิ่มสมรรถภาพการรับน้ำหนัก โดยการใช้วัสดุอื่นเข้ามาช่วย เช่น เหล็ก หรือ ไฟเบอร์ หรือในบางครั้งใช้วัสดุธรรมชาติ เช่น ไม้ไผ่ เพื่อเพิ่มความสามารถที่ขาดไปของคอนกรีต คือความเปราะ คอนกรีตเสริมแรงนิยมเรียกว่า คอนกรีตเสริมเหล็ก (คสล.) เนื่องจากเหล็กเป็นวัสดุที่นิยมนำมาใช้ในการเสริมแรง

การใช้งานคอนกรีตเสริมแรงเกิดขึ้นในช่วงคริสต์ศตวรรษที่ 19 โดยมักจะมีการกล่าวถึง สวนฝรั่งเศสชื่อ Monier สร้างในปี พ.ศ. 2403 (ค.ศ. 1860) ภายหลังจากความสำเร็จของระบบคอนกรีตเสริมแรง ปลายคริสต์ศตวรรษที่ 20 ได้มีการคิดระบบที่เรียก คอนกรีตอัดแรง (prestressed concrete)

 คุณสมบัติของคอนกรีตเสริมแรง 
เนื่องจากคอนกรีตสามารถรับแรงอัดได้สูงขณะที่ความสามารถในการรับแรงดึงต่ำ เมื่อถูกแรงดึงจะทำให้คอนกรีตเปราะแตกได้ง่าย ด้วยสาเหตุนี้ ระบบคอนกรีตเสริมแรงจึงถูกนำมาใช้ โดยการนำวัสดุอื่นที่สามารถรับแรงดึงได้ เช่นเหล็ก มาใส่ไว้ภายในคอนกรีตเพื่อเพิ่มความสามารถในการรับแรง โดยอาจกล่าวได้ว่า คอนกรีตรับแรงอัด และเหล็กรับแรงดึง ถึงแม้ว่าในช่วงแรกหลังจากที่คอนกรีตเริ่มแข็งตัว คอนกรีตและเหล็กจะร่วมกันรับแรงดึงจนถึงสถาวะที่คอนกรีตไม่สามารถรับแรงดึงได้

คุณสมบัติทางกายภาพ 3 อย่างที่ทำให้ คอนกรีตเสริมเหล็กเป็นที่นิยม อย่างที่หนึ่งคือค่าสัมประสิทธิ์การขยายตัวของคอนกรีตและเหล็ก มีค่าใกล้เคียงกันมาก ซึ่งเมื่ออุณหภูมิเปลี่ยนแปลง ทำให้คอนกรีตและเหล็กขยายตัวหรือหดตัวได้พร้อมกัน อย่างที่สองคือเมื่อคอนกรีตแข็งตัว คอนกรีตจะจับเหล็กเสริมได้แน่น ซึ่งทำให้เกิดการการถ่ายเทแรงภายในระหว่างคอนกรีตและเหล็กเสริม เหล็กข้ออ้อยนิยมถูกนำมาใช้ในโครงสร้างหลัก เนื่องจาก สัมประสิทธิ์แรงยึดเหนี่ยวระหว่างคอนกรีตและเหล็กเสริมมีค่ามาก เมื่อเทียบกับเหล็กกลม อย่างที่สามคือค่าพีเอช (pH) ของสารเคมีที่เกิดจากพอร์ตแลนด์ซีเมนต์ เมื่อคอนกรีตแข็งตัวจะมีสารเคมีออกมาเคลือบเหล็กเส้นเป็นฟิล์มบางๆ ไว้ป้องกันไม่ให้เหล็กเส้นถูกกัดกร่อนหรือเป็นสนิม
# ระดับพลังงาน
ในทฤษฎีควอนตัมระดับพลังงาน ใช้ในการอ้างอิงถึงการจัดเรียงอิเล็กตรอนในอะตอมหรือโมเลกุล พลังงานศักย์จะมีค่าเท่ากับศูนย์เมื่ออยู่ที่ระยะอนันต์ และจะมีค่าติดลบสำหรับ bound electron states
ระดับพลังงานหลักของอิเล็กตรอนในอะตอมจะถูกอ้างถึงโดยใช้ เลขควอนตัมหลัก (principal quantum number;n) และค่าDegeneracy
# วัลกือริยา
250px|thumb|ภาพวาด Valkyrie's Vigilในตำนานนอร์ส วัลกือริยา  วาลคิรี  หรือ วัลคือเรอ  เป็นเทพธิดาที่รับใช้จอมเทพโอดินน์ มีหน้าที่นำนักรบที่ตายในสงครามไปที่โถงวัลฮ็อลล์เพื่อเข้าเฝ้าโอดินน์ นักรบเหล่านี้จะกลายเป็นเอย์นเฮริยาร์ เพื่อร่วมกับโอดินน์สู้ศึกรักนาร็อก

ในทางศิลปะ วัลกือริยามักได้รับการกล่าวถึงในสัญลักษณ์ของความสวยงาม โดยจะมีลักษณะนางฟ้าหญิงสวมหมวกนักรบถือหอกและขี่บนหลังม้าที่มีปีก วัลกือริยานั้นสามารถแปลงร่างเป็นหงส์ได้ วัลกือริยาสามารถแต่งงานกับมนุษย์ได้ แต่นั่นจะทำให้เสียอำนาจวิเศษของเทพธิดาไป

 ศัพท์มูลวิทยา 
Valkyrja ในภาษานอร์สเก่า ประกอบด้วยคำสองคำ คำนาม valr (หมายถึง ผู้ตายในสนามรบ) และคำกริยา kjósa (แปลว่า เลือก) เมื่อนำมารวมกันแปลว่า "ผู้คัดเลือกผู้ตาย" คำ valkyrja ในภาษานอร์สเก่าเป็นรากศัพท์ของคำ wælcyrge ในภาษาอังกฤษเก่า ชื่ออื่นของวัลกือริยาได้แก่ óskmey ("เด็กสาวแห่งคำอวยพร", ภาษานอร์สเก่า) ซึ่งปรากฏในบทกวี Oddrúnargrátr และ  Óðins meyjar ("เด็กสาวของโอดินน์", ภาษานอร์สเก่า) ซึ่งปรากฏใน Nafnaþulur Óskmey อาจเกี่ยวข้องกับชื่อเทพโอดินน์ Óski (ภาษานอร์สเก่า, แปลว่า "ผู้เติมเต็มความหวัง") ซึ่งเกี่ยวโยงถึงโอดินน์รับเอานักรบผู้ถูกสังหารสู่วัลฮ็อลล์

 หลักฐานทางประวัติศาสตร์นอร์สเก่า 
วัลกือริยาได้รับการกล่าวถึงหรือปรากฏใน เอ็ดดาร้อยแก้ว โคลง Völuspá, Grímnismál, Völundarkviða, Helgakviða Hjörvarðssonar, Helgakviða Hundingsbana I, Helgakviða Hundingsbana II, และ Sigrdrífumál.
# นนทบุรี (แก้ความกำกวม)
นนทบุรี อาจหมายถึง

 จังหวัดนนทบุรี
 อำเภอเมืองนนทบุรี
 เทศบาลนครนนทบุรี
# จูล (หน่วย)
จูล (สัญลักษณ์ J) เป็นหน่วยเอสไอของพลังงานหรืองาน ใช้ชื่อนี้เพื่อเป็นเกียรติแก่นักฟิสิกส์ที่ชื่อ เจมส์ เพรสคอตต์ จูล (James Prescott Joule; พ.ศ. 2361–2432)

 คำจำกัดความ 
จูล เป็นหน่วยที่ใช้บอกปริมาณงานที่ทำ หรือพลังงานที่ต้องการออกแรง จำนวน 1 นิวตัน เป็นระยะทาง 1 เมตรหรืออาจเรียกปริมาณงานที่ได้อีกอย่างหนึ่งว่า นิวตัน เมตร หรือ นิวตัน-เมตร และมีสัญลักษณ์เป็น N·m หรือ N m และสามารถเขียนได้ดังนี้ kg·
m2·s−2
อย่างไรก็ดี นิวตัน เมตร โดยปกติมักจะใช้วัดทอร์ก (torque) ไม่ใช่พลังงาน

1 จูล มีความหมายดังนี้ด้วย:
 งานที่ต้องการสำหรับเคลื่อนย้าย ประจุไฟฟ้า จำนวน 1 คูลอมบ์ (coulomb) ผ่านที่ที่มีความต่างศักย์ทางไฟฟ้า 1 โวลต์
(volt) หรือ 1 คูลอมบ์ โวลต์ (coulomb volt) มีสัญลักษณ์เป็น C·V
 งานที่ทำเพื่อให้ได้กำลังงาน 1 วัตต์ ต่อเนื่องกันเป็นเวลา 1 วินาที หรือ วัตต์ วินาที (watt second) มีสัญลักษณ์เป็น W·s

 การเทียบค่า 
1 จูล มีค่าที่แน่นอนเท่ากับ 107 เอิร์ก

1 จูล มีค่าประมาณ:
 6.241506363 eV อิเล็กตรอน-โวลต์ (electron-volt)
 0.239 แคลอรี (calorie) (small calories)
 2.390 แคลอรีหรือกิโลแคลอรี (อาหาร)
 9.48 บีทียู
 0.738 ft·lbf (ฟุต ปอนด์ ฟอร์ซ, pound force)
 23.7 ft·pdl (ฟุต ปอนดัล, poundal)
 2.7778 กิโลวัตต์-ชั่วโมง
 2.7778 วัตต์-ชั่วโมง
 9.8692 ลิตร-บรรยากาศ
 พลังงานที่ใช้ในการยกแอปเปิลหนึ่งลูก (102 ก.) หนึ่งเมตร ตามแรงดึงดูดของโลก

หน่วยที่ใช้เทียบค่ากับ จูล มีดังนี้:
 1 เทอโมเคมิกัล (thermochemical) แคลอรี = 4.184 J (exact)
 1 อินเตอเนชั่นแนล เทเบิล (International Table) แคลอรี = 4.1868 J (exact)
 1 วัตต์-ชั่วโมง = 3600 J (exact)

 หน่วยพหุคูณ
# ปทุมธานี (แก้ความกำกวม)
ปทุมธานี อาจหมายถึง:
 จังหวัดปทุมธานี
 อำเภอเมืองปทุมธานี
 เทศบาลเมืองปทุมธานี
 มหาวิทยาลัยปทุมธานี
# พรูฟ
ปรู๊ฟ ทับศัพท์มาจากคำศัพท์ในภาษาอังกฤษ proof อาจหมายถึง
 การพิสูจน์สูตรทางคณิตศาสตร์
 ต้นฉบับงานพิมพ์ประเภทต่าง ๆ และการตรวจต้นฉบับงานพิมพ์
 แสตมป์ต้นแบบ
 เหรียญขัดมัน (proof coin)
# เกด
เกด หรือ ราชายตนะ  เป็นพันธุ์ไม้มงคลพระราชทานและดอกไม้ประจำจังหวัดประจวบคีรีขันธ์ ชื่อเกดปรากฏในวรรณคดีเรื่องขุนช้างขุนแผนและรามเกียรติ์ (เรื่องหลังเป็นพระราชนิพนธ์ในรัชกาลที่ 1) ในพุทธประวัติ ต้นราชายตนะเป็นที่ประทับในสัปดาห์ที่ 7 หลังจากการตรัสรู้หนังสือธรรมลีลา ฉบับที่ 90 พ.ค. 51 โดย เรณุกา โดย ผู้จัดการออนไลน์ 2 พฤษภาคม 2551 10:13 น.

 ลักษณะทางพฤกษศาสตร์ 
เป็นต้นไม้ขนาดกลางถึงขนาดใหญ่ มีน้ำยางขาว สูง 15-25 เมตร เรือนยอดแน่นทึบเป็นพุ่มกลม ลำต้น และกิ่งมักคดงอ เปลือกนอกสีน้ำตาลอมเทาหรือสีคล้ำ แตกเป็นสะเก็ดสี่เหลี่ยมหรือแตกเป็นร่องลึกตามยาว เปลือกในสีแดงอมน้ำตาลหรือชมพู ใบเดี่ยว เรียงเวียนสลับเป็นกลุ่มตอนปลายกิ่ง รูปไข่กลับหรือรูปรีแกมรูปไข่กลับ กว้าง 2.5-6 เซนติเมตร ยาว 5-12 เซนติเมตร ปลายมนกว้าง และหยักเว้า โคนสอบ ขอบเรียบ แผ่นใบหนา ด้านบนสีเขียวเข้มเป็นมัน ด้านล่างสีนวล เส้นแขนงใบเรียงขนานกันถี่เห็นไม่ชัด ก้านใบยาว 1.6-2 เซนติเมตร ดอกเดี่ยวหรือเป็นช่อกระจุกสั้น ออกตามง่ามใบและเหนือรอยแผลใบปลายดอกชี้ลง ดอกสีเหลืองอ่อน กลิ่นหอมเล็กน้อย กลีบเลี้ยง 6 กลีบ เรียงเป็น 2 วง วงละ 3 กลีบ กลีบดอกโคนติดกันเป็นหลอดสั้น ๆ ปลายแยกเป็นแฉกรูปใบหอก 6 แฉก เกสรเพศผู้สมบูรณ์และไม่สมบูรณ์อย่างละ 6 อัน เรียงสลับกัน รังไข่มีขนนุ่มทั่วไป ผลกลมรี กว้าง 0.9-1.1 เซนติเมตร ยาว 1.4-2 เซนติเมตร ส่วนบนมีก้านเกสรเพศเมียติดค้างอยู่เป็นติ่งแหลม ฐานผลมีกลีบเลี้ยงที่เจริญขึ้นมารองรับ ผลสุกสีเหลืองหรือเหลืองอมส้ม เนื้อนุ่ม มี 1-2 เมล็ด เมล็ดแข็ง สีน้ำตาลแดงเป็นมัน รูปไข่ ยาว 1-1.5 เซนติเมตร

 การกระจายพันธุ์ 
พบในอนุทวีปอินเดีย: บังกลาเทศ, อินเดีย และศรีลังกา; อินโดจีน: กัมพูชา, พม่า, ไทย และเวียดนาม ในประเทศไทยพบในภาคตะวันออกเฉียงใต้ ภาคตะวันตกเฉียงใต้ และภาคใต้ ขึ้นกระจัดกระจายในป่าดิบ บนพื้นที่ดินร่วนปนทรายใกล้ฝั่งทะเล และตามเขาหินปูนบนเกาะที่ไม่สูงจากระดับน้ำทะเลมากนัก
# จูลต่อโมล
จูลต่อโมล (สัญลักษณ์ J·mol-1) คือหน่วยเอสไอที่วัดพลังงานต่อจำนวนสาร พลังงานจะถูกวัดเป็นหน่วยจูล ในขณะที่จำนวนสารจะถูกวัดด้วยหน่วยโมล จูลต่อโมลเป็นหน่วยอนุพัทธ์เอสไอ

 ปริมาณเชิงกายภาพที่วัดด้วยจูลต่อโมล 
 ความร้อนแฝง ซึ่งรวมถึง ความร้อนแฝงของการระเหย (Heat of vaporization) และ ความร้อนแฝงของการละลาย (Heat of fusion)
 พลังงานไอออไนเซชัน
# เมมฟิส กริซลีส์
เมมฟิส กริซลีส์ (หรือชื่อเดิม แวนคูเวอร์ กริซลีส์) เป็นทีมบาสเก็ตบอลในลีกเอ็นบีเอประจำเมืองเมมฟิส รัฐเทนเนสซี หัวหน้าโค้ชปัจจุบันคือ ไมค์ ฟราเทลโล (Mike Fratello) ซึ่งรับตำแหน่งแทน ฮูบี บราวน์ (Hubie Brown) ที่ลาออกไปเมื่อพฤศจิกายน พ.ศ. 2547 เจ้าของทีมคือ ไมเคิล ไฮส์เลย์ (Michael Heisley) มีอดีตผู้เล่นและผู้บริหารทีมลอสแอนเจลิส เลเกอรส์และฮอลออฟเฟม คือ เจอร์รี เวสต์ (Jerry West) เข้ามาบริหารทีมในตำแหน่งประธานกิจการบาสเก็ตบอล (President of Basketball Operations)

 ประวัติ 
ทีมแวนคูเวอร์ กริซลีส์ ก่อตั้งขึ้นในปี พ.ศ. 2538 (ค.ศ. 1995) พร้อมกับทีมโทรอนโต แรปเตอรส์ ทั้งสองทีมเป็นสัญลักษณ์แทนการเติบโตของเอ็นบีเอ และเป็นสองทีมแรกที่เล่นในประเทศแคนาดา นับตั้งแต่ทีมโทรอนโต ฮัสกีส์ในฤดูกาล 1946-47 (พ.ศ. 2489-90) เดิมผู้เล่นกริซลีส์ประกอบขึ้นจากผู้เล่นที่คัดมาจากทีมอื่นผ่านทาง expansion draft และนักกีฬาใหม่ที่ทีมได้คัดเลือกคือ ไบรอัน รีฟส์ (Bryant Reeves) ฤดูกาลแรกทีมมีสถิติการเล่นเป็นอันดับสุดท้ายของเอ็นบีเอ ปีต่อมา กริซลีส์ ก็คัดตัวเอา ชารีฟ อับดูร-ราฮีม (Shareef Abdur-Rahim) ซึ่งทีมยังคงได้อันดับสุดท้ายถึงแม้ว่าเขาจะเล่นได้ดีก็ตาม

ในปี พ.ศ. 2540 (ค.ศ. 1997) กริซลีส์ คัดเลือก แอนโทนิโอ แดเนียลส์ (Antonio Daniels) ซึ่งถูกมองว่าเล่นไม่สมกับที่ได้รับเลือกแต่ทีมก็ทำสถิติดีขึ้นเป็นอันดับที่หกในสาย (จากเจ็ดทีม) แต่ฤดูกาลถัดมา ถึงแม้ว่าได้คัดเลือกการ์ด ไมค์ บิบบี (Mike Bibby) ทีมกลับตกไปอยู่อันดับสุดท้ายอีกครั้ง โดยชนะเพียง 8 เกมในฤดูกาลนี้ซึ่งเล่นเพียง 50 เกมเนื่องจากการประท้วงหยุดเล่นโดยนักกีฬา

หลังจากการประท้วง จำนวนผู้เข้าชมเกมเริ่มตกลง และทีมก็เริ่มขาดทุน มีการเปลี่ยนเจ้าของหลายครั้งแต่ก็ไม่ช่วยให้สถานการณ์ดีขึ้น ในปี พ.ศ. 2544 (ค.ศ. 2001) ทีมก็ย้ายไปเมืองเมมฟิส

ทีมย้ายไปที่ใหม่สำหรับฤดูกาล 2001-02 และแต่งตั้งเจอร์รี เวสต์ เป็นผู้จัดการทั่วไปในปี พ.ศ. 2545 เวสต์ได้รับรางวัลผู้บริหารแห่งปีสำหรับฤดูกาล 2003-04 ระหว่างฤดูกาล 2002-03 ฮูบี บราวน์ ก็ถูกเลือกให้เป็นหัวหน้าโค้ช และได้รับรางวัลโค้ชแห่งปีในฤดูกาลถัดมา กริซลีส์ได้เข้าเล่นในรอบเพลย์ออฟเป็นครั้งแรกในปี พ.ศ. 2547 ด้วยอันดับหกในสายตะวันตกแต่ก็ตกรอบแรกโดยแพ้ให้กับทีม ซานแอนโตนิโอ สเปอรส์ ใน 4 เกม

ในฤดูกาล 2004-05 ฮูบี บราวน์ ก้าวลงจากตำแหน่งหัวหน้าโค้ชด้วยเหตุผลเรื่องสุขภาพ ในเวลานั้นทีมมีสถิติแพ้มากกว่าชนะ เวสต์ก็นำนักวิจารณ์ของสถานีโทรทัศน์ทีเอ็นทีและอดีตโค้ช ไมค์ ฟราเทลโล มาแทน กริซลีส์ก็พัฒนาขึ้นและเข้าเล่นในเพลย์ออฟเป็นปีที่สองติดต่อกัน แต่อย่างไรก็ตามกริซลีส์ก็ตกรอบแรกอีกครั้งโดยแพ้ ฟีนิกส์ ซันส์ ใน 4 เกม เมื่อจบฤดูกาลกริซลีส์มีการปรับเปลี่ยนผู้เล่นเป็นจำนวนมาก โดยเสียผู้เล่น บอนซี เวลส์ (Bonzi Wells) เจสัน วิลเลียมส์ (Jason Williams) สโตรไมล์ สวิฟท์ (Stromile Swift) และ เจมส์ โพซี (James Posey) และได้ผู้เล่น เดมอน สตอดามายร์ (Damon Stoudamire) บอบบี แจ็คสัน (Bobby Jackson) และ เอ็ดดี โจนส์ (Eddie Jones) เข้ามาแทน

 เสื้อนักกีฬาที่รีไทร์ 
ไม่มี

 นักกีฬาที่ติด ฮอลออฟเฟม 
 ฮูบี บราวน์ (โค้ช)

 สถิติฤดูกาลที่ดี/แย่ที่สุด 
 ดี - 2003-04 (ชนะ 50 แพ้ 32)
 แย่ - 1998-99 (ชนะ 8 แพ้ 42)

 แหล่งข้อมูลอื่น 
 เว็บไซต์กริซลีย์อย่างเป็นทางการ

มเมฟิสกริซลีส์
หมวดหมู่:สโมสรกีฬาที่ก่อตั้งในปี พ.ศ. 2538
หมวดหมู่:ทีมบาสเกตบอล
# เพาเวอร์พีซี
เพาเวอร์พีซี (PowerPC) เป็นสถาปัตยกรรมไมโครโพรเซสเซอร์แบบ RISC ซึ่งร่วมกันสร้างโดยพันธมิตร AIM (Apple-IBM-Motorola) เมื่อ ค.ศ. 1991 ในช่วงแรกนั้นเพาเวอร์พีซีออกแบบมาสำหรับเครื่องคอมพิวเตอร์ส่วนบุคคล แต่ภายหลังเพาเวอร์พีซีก็ได้รับความนิยมในวงการคอมพิวเตอร์ฝังตัว และคอมพิวเตอร์สมรรถนะสูงเช่นกัน

เพาเวอร์พีซีถูกในไปใช้ในเครื่องแมคอินทอชของแอปเปิล รุ่นที่ออกระหว่าง ค.ศ. 1994-ค.ศ. 2005 และเครื่องเล่นวิดีโอเกมหลายรุ่น เช่น นินเทนโด เกมคิวบ์, เอ็กซ์บ็อกซ์ 360, เพลย์สเตชัน 3, นินเทนโด วี, และ วียู

สถาปัตยกรรมเพาเวอร์พีซีนั้นพัฒนาต่อมาจากสถาปัตยกรรม POWER ของไอบีเอ็มเอง
# ชาร์ป (แก้ความกำกวม)
ชาร์ป อาจหมายถึง
 ชาร์ป โน้ตดนตรีแสดงถึงระดับเสียงที่สูงขึ้น ครึ่งเสียงจากปกติซึ่งใช้เสียงเต็ม
 ชาร์ป คอร์ปอเรชั่น บริษัทเครื่องใช้ไฟฟ้า
 บริษัท ชาร์ป เทพนคร จำกัด บริษัทชาร์ปประเทศไทย
 ชาร์ป (วงดนตรีเกาหลีใต้) สังกัดเวิลด์มิวสิกเอนเตอร์เทนเมนต์
# ชาร์ป
ชาร์ป  ในทางดนตรี หมายถึง ระดับเสียงที่สูงขึ้นจากปกติ หากจะระบุให้ชัดเจนก็คือ ระดับเสียงที่สูงขึ้นทีละครึ่งเสียง (semitone) เขียนแทนด้วยสัญลักษณ์  เป็นเครื่องหมายแปลงเสียง (accidental) ชนิดหนึ่ง และเนื่องจากสัญลักษณ์ดังกล่าวมีรูปร่างคล้ายกับเครื่องหมายนัมเบอร์ # เครื่องหมายนัมเบอร์จึงถูกเรียกอีกชื่อหนึ่งว่า ชาร์ป.  ในภาษาอิตาเลียนใช้คำว่า diesis เพื่อสื่อถึงเครื่องหมายชาร์ป ส่วนภาษาฝรั่งเศสใช้คำว่า dièse ซึ่งทั้งสองคำมีรากศัพท์มาจากภาษาละติน diesis ซึ่งเป็นคำที่ยืมมาจากภาษากรีก δίεσις (díesis) อีกทีหนึ่ง โดยความหมายในภาษากรีกหมายถึง "ช่องว่างระหว่างเสียง" (interval) ที่เล็กที่สุดในระบบการตั้งเสียงแบบพีธากอรัส ฉะนั้นเมื่องนำมาใช้ในภาษาละตินและทฤษฎีดนตรีตะวันตกจึงมีความหมายว่า "semitone".  

ตัวโน้ตที่ถูกกำกับด้วยชาร์ปจะมีเสียงสูงขึ้นครึ่งเสียง ในบันไดเสียงสากลที่แต่ละอ็อกเทฟ (octave) ห่างกัน 12 ครึ่งเสียง เสียงบีชาร์ปจะเทียบเท่ากับเสียงซีเนเชอรัล และเสียงจีชาร์ปจะเทียบเท่ากับเสียงเอแฟลต เป็นต้น

นอกจากนี้ยังมี ดับเบิลชาร์ป (double sharp) คือระดับเสียงสูงขึ้นสองครึ่งเสียง ซึ่งเทียบเท่ากับการยกขึ้นหนึ่งขั้นเสียง เขียนแทนด้วยสัญลักษณ์  พบได้ในโน้ตเพลงที่มีการปรับคีย์ดนตรี และที่พบได้น้อยกว่าคือ ทริเปิลชาร์ป (triple sharp) คือระดับเสียงสูงขึ้นสามครึ่งเสียง เขียนแทนด้วย  

ในการปรับเสียงเครื่องดนตรี คำว่า ชาร์ป ยังหมายถึง เสียงที่เพี้ยนสูงขึ้นไปจากเดิมเล็กน้อย หากมีเครื่องสายหรือเสียงนักร้องที่แตกต่างกันเล็กน้อย เสียงที่สูงกว่า จะเรียกว่าเสียงชาร์ป เมื่อเทียบกับอีกเสียงหนึ่งซึ่งต่ำกว่า

อักขระยูนิโคด '♯' (U+266F) คือเครื่องหมายชาร์ป และ '𝄪' (U+1D12A) คือเครื่องหมายดับเบิลชาร์ป
# สมุทรปราการ (แก้ความกำกวม)
สมุทรปราการ อาจหมายถึง:
 จังหวัดสมุทรปราการ
 อำเภอเมืองสมุทรปราการ
 เทศบาลนครสมุทรปราการ
 โรงเรียนสมุทรปราการ
# สระบุรี (แก้ความกำกวม)
สระบุรี อาจหมายถึง:
จังหวัดสระบุรี
อำเภอเมืองสระบุรี
เทศบาลเมืองสระบุรี
 สถานีรถไฟสระบุรี
 สโมสรฟุตบอลสระบุรี
# สิงห์บุรี (แก้ความกำกวม)
สิงห์บุรี อาจหมายถึง:
 จังหวัดสิงห์บุรี
 อำเภอเมืองสิงห์บุรี
 เทศบาลเมืองสิงห์บุรี
 สโมสรฟุตบอลสิงห์บุรี
 โรงเรียนสิงห์บุรี
 โรงพยาบาลสิงห์บุรี
# สระแก้ว (แก้ความกำกวม)
สระแก้ว อาจหมายถึง:
 จังหวัดสระแก้ว
 อำเภอเมืองสระแก้ว
 เทศบาลเมืองสระแก้ว
 สถานีรถไฟสระแก้ว
ตำบลสระแก้ว
ตำบลสระแก้ว, อำเภอเมืองสระแก้ว, จังหวัดสระแก้ว
ตำบลสระแก้ว, อำเภอหนองหงส์  จังหวัดบุรีรัมย์
ตำบลสระแก้ว, อำเภอเปือยน้อย, จังหวัดขอนแก่น
ตำบลสระแก้ว, อำเภอพนมไพร, จังหวัดร้อยเอ็ด
ตำบลสระแก้ว, อำเภอลาดยาว, จังหวัดนครสวรรค์
ตำบลสระแก้ว , อำเภอเมืองกำแพงเพชร, จังหวัดกำแพงเพชร
ตำบลสระแก้ว, อำเภอบึงสามพัน, จังหวัดเพชรบูรณ์
ตำบลสระแก้ว, อำเภอเมืองสุพรรณบุรี, จังหวัดสุพรรณบุรี
ตำบลสระแก้ว, อำเภอท่าศาลา, จังหวัดนครศรีธรรมราช
 สระแก้ว สระน้ำโบราณในจังหวัดลพบุรี
 ถนนสระแก้ว ถนนในจังหวัดนครปฐม
 วงเวียนศรีสุริโยทัย วงเวียนในอำเภอเมืองลพบุรี จังหวัดลพบุรี มีอีกชื่อหนึ่งว่า วงเวียนสระแก้ว
# การตั้งชื่อเอนไซม์
การตั้งชื่อเอนไซม์ ได้ตกลงเป็นสากลว่า ชื่อของเอนไซม์จะต้องประกอบด้วยหน้าที่ของเอนไซม์แล้วลงท้ายด้วยคำว่า -เอส (-ase) ตัวอย่างเช่น แอลกอฮอล์ ดีไฮโดรเจเนส (alcohol dehydrogenase), ดีเอ็นเอ พอลิเมอเรส (DNA polymerase), ไคเนส (Kinase) เป็นเอนไซม์ที่ทำหน้าที่เคลื่อนย้ายหมู่ฟอสเฟต 

เอนไซม์ต่างกันแต่ทำหน้าที่เหมือนกันจะมีชื่อพื้นฐานที่เหมือนกัน ดังนั้นจึงนำจุดสังเกตความแตกต่างในคุณสมบัติอื่น ๆ มาประกอบ เช่น การใช้ pH ที่เหมาะสมมาประกอบ ตัวอย่างคือ "อัลคาไลน์ ฟอสฟาเทส" (alkaline phosphatase) หรือตำแหน่งที่มันอยู่ เช่น เมมเบรน เอทีเพส (membrane ATPase)

ยิ่งไปกว่านั้น การย้อนกลับของปฏิกิริยาเคมี มีความหมายว่าทิศทางสรีรวิทยาของการทำงานของเอนไซม์อาจจะไม่สามารถสังเกตได้ในห้องทดลอง ทั้งนี้อาจจะเป็นเพราะว่า เอนไซม์ตัวเดียวกันแต่ถูกตั้งชื่อแตกต่างกันป็นสองชื่อเช่น ชื่อหนึ่งได้จากข้อมูลการทดลองในห้องปฏิบัติการ อีกชื่อหนึ่งได้จากข้อมูลการสังเกตพฤติกรรมในเซลล์

สหภาพนานาชาติชีวเคมีและชีววิทยาโมเลกุล ได้ช่วยกันพัฒนาระบบการตั้งชื่อ (nomenclature) เอนไซม์ โดยใช้ หมายเลข อีซี (Enzyme Commission number) ซึ่งเป็นรูปแบบการจำแนกประเภทเชิงตัวเลขสำหรับเอนไซม์ โดยอิงจากปฏิกิริยาเคมีที่เอนไซม์เร่งปฏิกิริยา หมายเลข EC ทุกหมายเลขจะเชื่อมโยงกับชื่อที่แนะนำสำหรับปฏิกิริยาที่เร่งปฏิกิริยาด้วยเอนไซม์ที่เกี่ยวข้อง

หมายเลข EC ไม่ได้ระบุเอนไซม์แต่ระบุปฏิกิริยาที่เร่งปฏิกิริยาด้วยเอนไซม์ หากเอนไซม์ต่างชนิดกัน (เช่น จากสิ่งมีชีวิตต่างชนิดกัน) เร่งปฏิกิริยาเดียวกัน เอนไซม์เหล่านั้นก็จะได้รับหมายเลข EC เดียวกัน นอกจากนี้ จากวิวัฒนาการแบบเบนเข้า โปรตีนที่มีรูปแบบการพับตัวต่างกันโดยสิ้นเชิงสามารถเร่งปฏิกิริยาที่เหมือนกันได้ (บางครั้งเรียกว่าเอนไซม์ไอโซฟังก์ชันที่ไม่คล้ายคลึงกัน) และด้วยเหตุนี้จึงได้รับหมายเลข EC เดียวกัน ในทางตรงกันข้าม ตัวระบุ UniProt จะระบุโปรตีนอย่างเฉพาะเจาะจงโดยใช้ลำดับกรดอะมิโน

ซึ่งเอนไซม์แต่ละตัวจะถูกระบุโดยชุดของเลข 4 ตัว แล้วนำหน้าด้วย "EC" หมายเลขแรกเป็นชั้นของเอนไซม์ที่กำหนดโดยกลไกการทำงานของมัน:

<table border=1 cellspacing="0" cellpadding=3 style="border:1px solid #808080; border-collapse: collapse;">
หมู่
ปฏิกิริยาที่เร่ง (Reaction catalyzed)
ตัวอย่างปฏิกิริยา (Typical reaction)
ตัวอย่างเอนไซม์  (Enzyme example(s) with trivial name)
</tr>
 EC 1 ออกซิโรดักเทส (Oxidoreductase)
เพื่อเร่ง ออกซิเดชัน/ปฏิกิริยารีดักชัน (reduction reactions); โดยการเคลื่อนย้าย H และ O อะตอม หรือ อิเล็กตรอน จากสสารหนึ่งไปยังอีกอันหนึ่ง
AH + B → A + BH (รีดิวซ์) A + O → AO 
ดีไฮโดรจีเนส (Dehydrogenase),  (Oxidase)
 EC 2 ทรานสเฟอเรส (Transferase)
การย้ายหมู่ฟังก์ชัน จากสารหนึ่งไปยังอีกอันหนึ่ง อาจเป็นหมู่ เมทิล- อะคิล- อะมิโน- หรือหมู่ฟอสเฟต
AB + C → A + BC
ทรานซามิเนส (Transaminase), ไคเนส (kinase)
 EC 3 ไฮโดรเลส (Hydrolase)
การเกิดสองผลิตภัณฑ์จากตัวถูกเปลี่ยน 1 ตัว โดยไฮโดรไลซิส (hydrolysis)
AB + H2O → AOH + BH
ไลเปส (Lipase), อะไมเลส (amylase),  (peptidase)
 EC 4 ไลเอส (Lyase)
การเพิ่มแบบนอน-ไฮโดรไลติก หรือการกำจัดหมู่จากตัวถูกเปลี่ยน  หรือ C-S อาจแยกออก
RCOCOOH → RCOH + CO2
 EC 5 ไอโซเมอเรส (Isomerase)
การจัดเรียงภายในโมเลกุลเช่น ไอโซเมอไรเซชัน เปลี่ยนภายในหนึ่งโมเลกุล
AB → BA
ไอโซเมอเรส (Isomerase), มิวเทส (mutase)
 EC 6 ไลเกส (Ligase)
การเชื่อมต่อระหว่าง สองโมเลกุลโดยการสังเคราะห์ใหม่  พันธะ  ด้วยการสลายตัวเองของ ATP
X + Y+ ATP → XY + ADP + Pi
ซินเธเทส (Synthetase)
</table>
# นางบำเรอ
นางบำเรอ  เป็นคำเรียกสตรีในดินแดนที่กองทัพจักรวรรดิญี่ปุ่นยึดครองได้ก่อนสงครามโลกครั้งที่สองและในช่วงสงครามโลกครั้งที่สอง ซึ่งกองทัพญี่ปุ่นบังคับให้เป็นทาสทางเพศ (sexual slave) แม้สิ้นสงครามแล้ว การใช้คำว่า "นางบำเรอ" เรียกสตรีดังกล่าวต่อไป ก็เป็นที่โต้แย้งและคัดค้านกันมาตลอด โดยเฉพาะจากสตรีเหล่านั้นเองและจากประเทศของสตรีเหล่านั้น เพราะแท้จริงแล้วสถานะของพวกเธอมิใช่เพื่อ "บำเรอ" แต่เป็น "ทาสทางเพศ"

คำว่า "นางบำเรอ" แปลจากคำว่า "อิอันฟุ" ในภาษาญี่ปุ่น ซึ่งใช้เรียก "โสเภณี" เพื่อให้ฟังดูนุ่มนวลขึ้น

จำนวนสตรีที่ถูกจับเป็นนางบำเรอ มีประเมินไว้ต่างกันไป เช่น อิกูฮิโกะ ฮาตะ (Ikuhiko Hata) นักประวัติศาสตร์ชาวญี่ปุ่น ประเมินไว้ต่ำมากว่า มีสัก 20,000 คน ส่วนนักวิชาการชาวจีนคนหนึ่งว่า สูงถึง 360,000–410,000 คน แต่ตัวเลขที่แน่นอนก็ยังเป็นที่ค้นคว้าและถกเถียงกันอยู่ สตรีส่วนใหญ่มาจากประเทศที่ญี่ปุ่นยึดครองได้ เช่น เกาหลี, จีน, และฟิลิปปินส์ นอกจากนี้ ปรากฏว่า "สำนักบำเรอ" (comfort station) ของทหารญี่ปุ่นในญี่ปุ่นเอง รวมถึงในจีน, ไทย,  นิวกินี, พม่า, ฟิลิปปินส์, มาเก๊า, มาเลเซีย, อินโดจีน, อินโดนีเซีย, และฮ่องกง. มีการใช้สตรีจากติมอร์, ไต้หวัน, ไทย, นิวกินี, พม่า, มาเลเซีย, แมนจู, อินเดียตะวันออก, อินโดจีน, และดินแดนอื่น ๆ ที่ญี่ปุ่นยึดครองได้ สตรีกลุ่มเล็ก ๆ บางกลุ่มก็มาจากยุโรป เช่น จากเนเธอร์แลนด์และออสเตรเลีย เฉพาะสตรีที่เป็นชาวดัตช์ ประเมินไว้ที่ 200–400 คน

ตามปากคำของหลายบุคคล สตรีข้างต้นลักพามาจากบ้านในดินแดนที่ญี่ปุ่นยึดครองได้ และมีหลายกรณีที่สตรีถูกล่อลวงมาโดยสัญญาว่า จะพาไปทำงานในโรงงานหรือร้านอาหาร หรือจะพาไปให้การศึกษาเล่าเรียนอย่างสูง แต่เมื่อได้ตัวมาแล้ว ก็ขังไว้ในสำนักบำเรอทั้งในประเทศบ้านเกิดของพวกเธอเองและต่างประเทศ;;;;.